**,,100 metrų šimtui metų’’**

Gegužės 15 dieną Pagėgių savivaldybės meno ir sporto mokykla visą Pagėgių bendruomenę pakvietė į dar vieną renginį, skirtą Lietuvos šimtmečiui paminėti – bėgimą ,,100 metrų šimtui metų‘‘. Bėgime galėjo dalyvauti žmonės nuo 0 iki 100 metų. Kadangi varžybos buvo organizuojamos Pagėgių bendruomenės šeimų šventės metu, tai dalyvių sulaukta nemažai – net 120 įvairaus amžiaus bėgikų dalyvavo šimtmečio bėgime.

Pačių mažiausių vaikučių iki 3 metų grupėje dalyvavo 6 bėgikai. Greičiausiai distanciją įveikė Tajus Puodžiūnas, antras atbėgo Jonas Jančauskas ir trečia - Jorūnė Ramanauskaitė.

4-6 metų grupėje dalyvavo 13 bėgikų. Greičiausiai distanciją įveikė Rokas Jasevičius, antra atbėgo Jalizaveta Golovko, trečias - Robertas Jankovskis.

7-10 metų grupėje dalyvavo 11 mergaičių ir 16 berniukų. Mergaičių grupėje greičiausiai distanciją įveikė Gabija Oberauskaitė, antra atbėgo Miglė Blaževičiūtė, trečia - Justina Venckutė. Tarp berniukų greičiausias buvo Erikas Merkelis, antras atbėgo Markas Grublys, trečias - Ąžuolas Žemaitis.

11-13 metų grupė buvo pati gausiausia - bėgo 22 mergaitė ir 17 berniukų. Mergaičių grupėje pirmąją vietą iškovojo Nagrockaitė Gintarė, antrąją - Augustė Pociūtė, trečiąją – Jasinta Kebeliūtė. Nedas Burundukas aplenkė visus savo grupės berniukus, , antras atbėgo Benas Mišeikis, trečias - Audrius Dovydovas.

14-16 metų grupėje dalyvavo 6 merginos ir 8 vaikinai. Augustė Baužaitė, pasiekusi absoliučiai geriausią rezultatą - 13,6 s, pasidabino aukso medaliu. Antra vieta atiteko Laurai Jankovskytei, trečia - Vakarei Jakaitei. Vaikinų grupėje pirmas buvo Martynas Stankus, antras - Dainius Juška, trečias - Karolis Gabalis.

17-19 metų grupėje dalyvavo tik 2 merginos. Pirmąją vietą iškovojo Gustina Norkutė, antrąją - Aleksandra Truncytė.

20-34 metų grupėje jėgas išbandė 4 šaunios moterys. Renginio vedėja Rasa Ramanauskienė užėmė pirmąją vietą, gydytoja Dianą Gorodeckąja - antrąją, Vitalija Golovko - trečiąją.

Veteranų nuo 35 metų ir vyresnių grupėje startavo 3 moterys ir 7 vyrai. Ingrida Juciūtė pasidabino aukso medaliu, sidabro – buvusi mokytoja Bernarda Ežerskienė, bronzos - Rasa Baranauskaitė. Veteranų grupėje nenugalimas buvo Rimantas Puodžiūnas, antras atbėgo Rimvydas Alėsius, trečias -Antanas Merkevičius.

I – III vietų nugalėtojai buvo apdovanoti aukso, sidabro ir bronzos medaliais, visi kiti –dalyvio medaliais ir mineraliniu vandeniu.

Šimtmečio bėgimas subūrė šeimas, dovanojo daug gerų emocijų bei pasidižiavimo jausmo lipant vaikui, mamai ar tėčiui ant apdovanojimų pakylos.

Pagėgių savivaldybės meno ir sporto mokyklos informacija